بولاق الدكرور حى فى الجيزه فى مصر فى غرب حى الدقى و شمال حى الهرم و جنوب امبابه. كلمة " دكرور " متحرفه من كلمة " تكرور " و دول كانو قبايل افريقيه سود جم مصر من غرب افريقيا. اتعرفت زمان باسم يمنية بولاق ، و بعد ما عاش فيها شيخ ولى اسمه ابو محمد يوسف بن عبد الله التكرورى فى العصر الفاطمى اتعرفت ببولاق التكرور. فى سنة 1863 اتحول مجرى النيل ، و هدت الدوله المساكن فى بولاق التكرور سنة 1868 ، و عزلت الناس للمكان الحالى اللى اتعمل فيه متحف زراعى ، و بيتقال ضريح الشيخ يوسف التكرورى.